Õhk-vesi soojuspump ei vaja sisuliselt üldse krundi pinda, sest seda on võimalik paigaldada ka maja külge kinnitatuna. Siiski eelistavad mõned paigaldada õhk-vesi soojuspumba kinnistule ja mitte maja külge. Sel juhul oleneb juba hoone suurusest, milline soojuspump valida. Üldjuhul räägime paarist ruutmeetrist kinnistu pinnast. See on ka kõige suurem eelis maasoojuspumba paigaldamise ees, mis vajab oluliselt rohkem pinda.